Wikipédia-vita:Egyetemek műhelye

message: Szerintem jól néz ki. (Előbb-utóbb minden sablont jó lenne átalakítani ilyen rugalmasabb, osztott formára.) A nyelvet szükség esetén automatikusan is át lehet írni (pl. csinálni egy új gombot a szerkesztési eszköztárba, ami javascripttel lecseréli a megfelelő stringeket a szerkesztőablakban), úgyhogy az nem olyan nagy gond szvsz. --Tgr 2005. szeptember 21., 16:31 (CEST)
Nem lehetne a „típus” helyett inkább „finanszírozás”-t, vagy valami hasonlót mondani? --DHanak :-V 2005. szeptember 26., 16:56 (CEST)

message: Lehetne általánosítani a sablonokat és intézmény sablonokká átalakítani. Pl. CERN, WHO táblázata is lehetne hasonló, nem kellene külön sablonsor.
Ha valakit érdekel csinálok egy Egyetem vagy Intézmények műhelyt.
A Harvard Egyetemnél is beraktam térképet alulra, mit szóltok hozzá? Egyetlen szépséghiba a változónevekben van, hogy város = Massachusetts, megye = USA szerepel (a magyarnál így jó). Mit javasoltok erre, maradjon így?
-- Árpi (Harp) ✎ 2005. szeptember 27., 14:51 (CEST)
A portán összefoglaltam a táblázat-sablonokkal kapcsolatos gondolataimat.
-- Árpi (Harp) ✎ 2005. szeptember 29., 14:31 (CEST)
thread_title: Ötletek

message: Hye!
Szerintem lassan érne egy :Kategória:Pedagógia, amelyen belül elhelyezkedhet az oktatás kategória (vagy fordítva), s lassan bekerülhetnének az egyetemek/főiskolák... s lassan nem ártana megírni a P.hd/D.sc szócikket is... :-) --Peda ☎ 2005. október 20., 00:50 (CEST)
thread_title:  Egyetemek. 

message: 2011-ben ennek a műhelynek az oldalából Harp szerkesztői allapja lett ezen a címen: Szerkesztő:Harp/Egyetem. Mivel 2018 őszétől aktívan foglalkozom felsőoktatási szócikkekkel, felvetettem a műhely reaktiválását, ami ma megtörtént ennek az allapnak a visszamozgatásával. Palotabarát vita 2019. február 24., 12:20 (CET)
thread_title:  Reaktiválás 

message: Hkoalával beszélgettünk a műhely érdeklődési körébe tartozó cikkek értékelési szempontjairól. (A beszélgetés itt olvasható) Az körvonalazódott a fontossági szempontok vonatkozásában, hogy:
*legfelső szintű, azaz nélkülözhetetlen minősítést csak a témához tartozó fogalmak kapjanak, intézmény ne (pl. az egyetem szócikk)
*nagyon fontos minősítés csak a felsőoktatási intézmények rangsorában az első százba került egyetemeknél legyen
*a rangsorban közepesen fontos minősítést a 101-500. helyezést elérő intézmények kapjanak
*az összes többi egyetem és főiskola a kevésbé fontos kategóriába essen
Azok az egyetemek, amelyeknek csak egy adott időszakban volt nagy jelentősége (tipikusan ilyen a középkor), azokat egy szinttel feljebb lehet értékelni, mint a mai, a fent taglalt rangsor szerinti helyezésük. Példaként a Bolognai Egyetemet, a Heidelbergi Egyetemet, a Sorbonne-t sorolta Hkoala, de mutatott egy orientáló listát: :en:List of oldest universities in continuous operation.
Az egyetemeket persze sokféleképpen lehet rangsorolni, és bár ezeknek a listáknak a gerince megegyezik, apró különbségek lehetnek. Néhány lista:
* Timeshighereducation
* Topuniversities
* The Guardian
* Shanghairanking
Ha van észrevételed, kiegészítésed, véleményed, írd ide. Bepingelem azokat is, akikkel az utóbbi időben egyet nem értésbe keveredtem ebben a témában:  Palotabarát vita 2019. március 19., 15:30 (CET)
thread_title:  Cikkértékelés szempontjai